Notodden Fotballklubb

Notodden Fotballklubb ble stiftet 3. november 1999.

Tabellen 

Klubben spiller sine hjemmekamper på Optime Arena. Kapasiteten var tidligere ca. 3 000 (700 sitteplasser/500 sitteplasser under tak), men i og med at det i Adeccoligaen er andre regler som gjelder ble kapasiteten redusert til 2 500 i 2007, som var blant de laveste i divisjonen. På grunn av dette ble det bygd ny stadion, Optime Arena som økte kapasiteten betraktelig.

Tilskuerrekord: 2 723 mot Odd Grenland Adeccoligaen 2008.

Fra og med sesongen 2005, da Notodden spilte sin første sesong i 2. divisjon, har klubben hvert år blitt sponset med millionbeløp av Kjetil Holta. Dette er mye av grunnen til Notodden sin raske klatring i divisjonene.
I 2006 rykket Notodden opp til Adeccoligaen etter å ha ledet 2. divisjon avdeling 1 gjennom hele sesongen. Etter å ha hatt en solid ledelse lenge, ble den knappet kraftig inn og sluttspurten ble rimelig spennende i avdelingen. I siste serierunde møttes Notodden og Lørenskog til opprykksfinale på Notodden Stadion. Status før kampen var at vinneren ville rykke opp. Notodden vant kampen 5-3 og tok med det opprykket.  Samtidig satte Notodden Fotballklubb ny tilskuerrekord. Ikke nok med at klubben vant avdelingen, de gikk også ubeseiret gjennom hele sesongen.

I første sesongen i Adeccoligaen i 2007 bet Notodden bra fra seg, og endte opp på en niendeplass. I 2008 gjorde laget en meget god figur og endte på en solid sjetteplass, åtte poeng fra kvalifiseringsplass. Sesongen 2009 ble imidlertid en nedtur. Halvveis i sesongen ble trener Jan Halvor Halvorsen løst fra kontrakten og erstattet av Arne Sandstø, men heller ikke han klarte å redde klubben, som til slutt endte med en skuffende fjortendeplass og nedrykk, ti poeng fra fornyet kontrakt.

I 2010 endte NFK på 2.-plass i 2. divisjon avdeling 1. Etter å ha knivet med Asker gjennom hele sesongen tapte klubben seriefinalen hjemme mot Asker i siste hjemmekamp. Hadde NFK vunnet her hadde NFK rykket opp i Adeccoligaen. I 2011 vant NFK 2. divisjon avdeling 3, og spilte derfor igjen i Adeccoligaen sesongen 2012. De rykket imidlertid ned igjen og spiller i 2013 i 2. divisjon, avd 3.

18. november 2017 rykke Notodden opp til OBOS-ligaen. De rykket opp etter å ha vunnet Playoff til OBOS-ligaen 5-3 sammenlagt (0-0 borte og 5-3 hjemme) over Fredrikstad.

Supporterklubben til Notodden Fotballklubb heter Rallarberget, og ble grunnlagt i 2003.

Om klubbfusjonen 
Notodden Fotball Klubb (NFK) ble stiftet 3. november 1999 som ett samarbeidsprosjekt mellom Snøgg og Heddal som slo seg sammen til en klubb, NFK. Dette var et femårsprosjekt som hadde som mål å ha et stabilt 1.-divisjonslag for herrer i 2005 og et eliteserielag for kvinner samme år. Snøgg og Heddal hadde muligheten etter fem år for å gå ut av fusjonen og eventuelt starte eget lag etter endt periode. 

Heddal IL trakk seg i 2005 ut av fusjonen og dannet et eget lag i 6. divisjon med mål for direkte opprykk. i 2007 spiller klubben i 5. divisjon Snøgg Fotball som for året 2005 er 100-årsjubilant er fortsatt under Notodden Fotball. Snøgg Fotball som har en god og lang historie på Notodden vil derfor fortsette å skrive historie under navnet Notodden Fotball.

Kvinnefotballen i distriktet er det Snøgg Fotball som står for og ikke NFK.

Spillerstall 
30. mars 2021

Utlånte spillere

Resultater

Referanser

Eksterne lenker
 Notodden fotballklubb
 Rallarberget – supporterklubb
 Notodden Idrettspark - Nordic Stadiums

Fotballag i Telemark
Fotballag etablert i 1999
Sport i Notodden